గోపాల్ రాయ్

గోపాల్ రాయ్ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు బాబర్‌పూర్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై అరవింద్ కేజ్రీవాల్ మంత్రివర్గంలో పర్యావరణ, అటవీ & వన్యప్రాణులు, అభివృద్ధి & సాధారణ పరిపాలన శాఖల మంత్రిగా పని చేశాడు. 
జననం & విద్యాభాస్యం
గోపాల్ రాయ్ 1975 మే 10న ఉత్తరప్రదేశ్ రాష్ట్రంలోని మౌలో జన్మించాడు. ఆయన 1998లో లక్నో విశ్వవిద్యాలయం నుండి సోషియాలజీలో పోస్ట్ గ్రాడ్యుయేషన్ పూర్తి చేశాడు.
రాజకీయ జీవితం
గోపాల్ రాయ్ 1992లో లక్నో విశ్వవిద్యాలయంలోని ఆల్ ఇండియా స్టూడెంట్స్ అసోసియేషన్‌తో తన రాజకీయ జీవితాన్ని ప్రారంభించి ఆ తరువాత ఆమ్ ఆద్మీ పార్టీలో చేరి 2013 ఢిల్లీ శాసనసభ ఎన్నికలలో బాబర్‌పూర్ శాసనసభ నియోజకవర్గం నుండి ఆమ్ ఆద్మీ పార్టీ అభ్యర్థిగా పోటీ చేసి మూడోస్థానంలో నిలిచాడు. ఆయన 2015 ఢిల్లీ శాసనసభ ఎన్నికలలో ఆమ్ ఆద్మీ పార్టీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి నరేష్ గౌర్‌పై 35,271 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. గోపాల్ రాయ్ 2016లో మధ్యప్రదేశ్ రాష్ట్ర ఆప్ ఇంచార్జిగా నియమితుడయ్యాడు.   

గోపాల్ రాయ్  2020 ఢిల్లీ శాసనసభ ఎన్నికలలో బాబర్‌పూర్ శాసనసభ నియోజకవర్గం నుండి ఆమ్ ఆద్మీ పార్టీ అభ్యర్థిగా పోటీ చేసి  తన సమీప ప్రత్యర్థి బీజేపీ అభ్యర్థి నరేష్ గౌర్‌పై 33,062 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2025 ఢిల్లీ శాసనసభ ఎన్నికలలో ఆమ్ ఆద్మీ పార్టీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి నరేష్ గౌర్‌పై 18994 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:ఆమ్ ఆద్మీ పార్టీ రాజకీయ నాయకులు